**Sajtóközlemény**

 **„Új bölcsőde létesítése Péren”**

**2022.08.31.**

**Pér Község Önkormányzata (Pér, József Attila u. 2.) a „Új bölcsőde létesítése Péren” című TOP-1.4.1.-16-GM1-2019-00009 kódszámú pályázata a TOP1.4.1-19 kódszámú Bölcsődei férőhelyek kialakítása, bővítése” című és „TOP-1.4.1-19” kódszámú felhívás alapján valósította meg a nevezett projektet 235 millió forint európai uniós vissza nem térítendő támogatással.**

A kor igényeinek megfelelő, 24, 0-3 éves kisgyermek napközbeni ellátására alkalmas, két csoportos-foglalkoztatós bölcsőde építése és játékudvar kialakítása valósult meg. 24 férőhely létesült, két 12 fős csoportszobával. A fejlesztés eredményeként teljes körű akadálymentesített épület került kivitelezésre, melynek megközelítése és használata nemcsak a mozgásukban korlátozott, hanem a látás-, hallássérült és értelmi fogyatékos személyek számára is önállóan elérhető.

A projekt keretében a személyes gondoskodást nyújtó gyermekjóléti, gyermekvédelmi intézmények kötelező (minimális) eszközeiről és felszereléséről szóló 15/1998. (IV. 30.) NM rendelet 11. mellékletében meghatározott eszközök beszerzése volt a cél.

A projekt a Széchenyi 2020 program keretében 235 millió forint vissza nem térítendő európai uniós támogatás segítségével valósult meg.

A projekt keretein belül vállalt munkahely teremtés is megvalósult. Az intézményben csoportonként két fő kisgyermeknevelő és csoportonként 1 fő dadus foglalkoztatását valósítottuk meg, a bölcsőde vezetői feladatokat 1 fő látja el. A nevelők számára a szakmai fejlődés lehetőségét az önkormányzat biztosítja.

A fejlesztés eredményeként Pér Község Önkormányzata által fenntartott önálló, új, kétcsoportos, 24 férőhelyes bölcsőde épült, törvényi előírásoknak megfelelő helyiségek (nevelési-gondozási egység helyiségei, szociális helyiségek, raktár, üzemeltetési helyiségek) kialakításával, többfunkcióssá és energiatakarékossá tételével, teljes körű akadálymentesítéssel.

A TOP-1.4.1.-16-GM1-2019-00009 kódszámú, „Új bölcsőde létesítése Péren” című projekt a Győr-Moson-Sopron Megyei Önkormányzat támogatásával és konzorciumi partnerségében valósult meg.

A projektről bővebb információt a [www.per.hu](http://www.per.hu) oldalon olvashatnak.

**További információ kérhető:**

Biliczki József

polgarmester@per.hu

[www.per.hu](http://www.per.hu)